מייקל סיטון

מייקל סיטון (באנגלית: Michael Seaton; נולד ב-1 במאי 1996) הוא כדורגלן ג'מייקני המשחק בעמדת החלוץ בקבוצת רוט-וייס ארפורט.

קריירה
סיטון נולד בג'מייקה ובגיל צעיר עבר לארצות הברית. הוא החל לשחק כדורגל "פרייסטייט סוקר אליאנס" ממרילנד, וכשהיה בן 14 הצטרף לאקדמיית הנוער של די.סי. יונייטד. בינואר 2013 חתם על חוזה מקצועני בקבוצה הבוגרת של המועדון, וחודשיים לאחר מכן הושאל לריצ'מונד קיקרס. ב-3 במאי 2013 ערך את הופעת הבכורה שלו בקבוצה, במשחק נגד וילמינגטון בו גם כבש את שער הבכורה שלו.

ב-12 ביולי 2013 ערך את הופעת הבכורה שלו עבור די.סי. יונייטד, במשחק ידידות נגד גוודלחרה. בינואר  החל להתאמן עם אינטר מילאנו מהסרייה א', אך בסופו של דבר לא חתם בקבוצה. ב-31 במרץ 2015 חתם סיטון בארברו מליגת העל השוודית, אך ב-4 ביוני עזב את המועדון. ב-6 באוגוסט 2015 חזר לארצות הברית וחתם בפורטלנד טימברס.

ב-1 ביולי 2016 הגיע סיטון לישראל וחתם בהפועל רמת גן מהליגה הלאומית. ב-5 באוגוסט 2016 ערך את הופעת הבכורה שלו בקבוצה, בניצחון 2-3 נגד בית"ר תל אביב רמלה במסגרת שלב הבתים של גביע הטוטו, משחק בו כבש סיטון צמד שערים. סיטון שיחק חצי עונה בהפועל רמת גן, וב-23 הופעות בכל המסגרות כבש שמונה שערים.

ב-26 בינואר 2017 חתם בהפועל תל אביב מליגת העל. כעבור שלושה ימים ערך את הופעתו היחידה במדי הקבוצה, כשנכנס כמחליף בדקה ה-17 והוחלף בדקה ה-73 במשחק מול הפועל חיפה שהסתיים בתיקו 0-0. לאחר מכן לא שותף סיטון במשחקי הקבוצה, ובתום עונת 2016/2017 ירד עמה לליגה הלאומית.

בקיץ 2017 חתם סיטון בקבוצת מכבי אחי נצרת מהליגה הלאומית, ובמדיה ערך 18 הופעות בכל המסגרות וכבש שער אחד בגביע המדינה. ב-13 במרץ 2018 חזר לארצות הברית וחתם בקבוצת אורנג' קאונטי.

בינואר  חתם בויקטוריה קלן.

נבחרת ג'מייקה
סיטון ערך את הופעת הבכורה שלו בנבחרת ג'מייקה כשהיה בן 17, במשחק נגד  שנערך ב-15 בנובמבר 2013. את שער הבכורה שלו בנבחרת הבקיע ב-5 במרץ 2014, בניצחון 0-5 נגד . סיטון זכה עם הנבחרת בגביע הקריביים 2014.

תארים
נבחרת ג'מייקה
גביע הקריביים: 2014

פורטלנד טימברס
גביע ה-MLS:

קישורים חיצוניים

הערות שוליים

כדורגלנים ג'מייקנים
חלוצי כדורגל ג'מייקנים
כדורגלני נבחרת ג'מייקה
כדורגלני די.סי. יונייטד
כדורגלני ארברו
כדורגלני פורטלנד טימברס
כדורגלני הפועל רמת גן
כדורגלני הפועל תל אביב
כדורגלני מכבי אחי נצרת
כדורגלני ויקטוריה קלן
כדורגלנים זרים בישראל
כדורגלני גביע הזהב 2015
ספורטאים זרים בשוודיה
ספורטאים זרים בגרמניה
ג'מייקנים שנולדו ב-1996